मोदी आजमगढ़ के बाद 14 की रात में अपने संसदीय क्षेत्र वाराणसी आ जाएंगे। वह वहां भाजपा व संघ के नेताओं से मुलाकात करेंगे। अगले दिन 15 जुलाई को वाराणसी में होमी भाभा कैंसर अस्पताल जनता को समर्पित करेंगे। इसके अलावा वह काशी हिन्दू विश्वविद्यालय में बनने वाले महामना पं. मदन मोहन मालवीय कैंसर सेंटर प्रोजेक्ट की समीक्षा भी करेंगे। नमामि गंगे योजना के तहत घाटों के जीर्णोद्धार समेत शहर में बनने वाले पंचक्रोशी परिक्रमा मार्ग का भी शिलान्यास प्रधानमंत्री के हाथों होना है। 15 जुलाई को ही मोदी मिर्जापुर में बाणसागर परियोजना का उद्घाटन करेंगे।